A Törvényszék elnökének 2022. május 30-i végzése – OT kontra Tanács
(T-193/22. R. sz. ügy)
(„Ideiglenes intézkedés – Közös kül- és biztonságpolitika – Oroszországnak az Ukrajna területi integritását, szuverenitását és függetlenségét aláásó vagy fenyegető intézkedései miatti korlátozó intézkedések – A pénzeszközök befagyasztása – Ideiglenes intézkedések iránti kérelem – A fumus boni iuris hiánya – A sürgősség hiánya”)
Az eljárás nyelve: francia
Felek
Felperes: OT (képviselők: J.-P. Hordies és C. Sand ügyvédek)
Alperes: az Európai Unió Tanácsa (képviselők: V. Piessevaux, A. Boggio-Tomasaz és M.-C. Cadilhac meghatalmazottak)
Az ügy tárgya
Az EUMSZ 278. és EUMSZ 279. cikk alapján benyújtott kérelmében a felperes többek között azt kéri, hogy a Törvényszék függessze fel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2022. március 15-i (EU) 2022/427 tanácsi végrehajtási rendelet (HL 2022. L 87I., 1. o.; helyesbítés: HL 2022. L 105., 66. o.) és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2022. március 15-i (KKBP) 2022/429 tanácsi határozat (HL 2022. L 87I., 44. o.; helyesbítés: HL 2022. L 105., 67. o.) végrehajtását, amennyiben e jogi aktusok a felperesre vonatkoznak.
A végzés rendelkező része
A Törvényszék elnöke az ideiglenes intézkedés iránti kérelmet elutasítja.
A Törvényszék elnöke a költségekről jelenleg nem határoz.
____________